Document ID: 31982D0813

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 17ης Νοεμβρίου 1982
σχετικά με τον πίνακα των εγκεκριμένων εγκαταστάσεων της Σοσιαλιστικής Ομοσπονδιακής Δημοκρατίας της Γιουγκοσλαβίας για την εισαγωγή νωπών κρεάτων στην Κοινότητα
(82/813/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του υγειονομικού κτηνιατρικού ελέγχου κατά την εισαγωγή των βοοειδών και χοιροειδών ζώων και των νωπών κρεάτων προελεύσεως τρίτων χωρών (1), και ιδίως το άρθρο 4 παράγραφος 1 και το άρθρο 18 παράγραφος 1 υπό α και β,
Εκτιμώντας:
ότι, για να μπορούν να έχουν άδεια να εξάγουν νωπά κρέατα στην Κοινότητα, οι εγκαταστάσεις που βρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ·
ότι η Γιουγκοσλαβία διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάσταση των εγκεκριμένων εγκαταστάσεων για εξαγωγές στην Ευρωπαϊκή Οικονομική Κοινότητα·
ότι ένας μεγάλος αριθμός από τις εγκαταστάσεις αυτές, που αποτέλεσαν αντικείμενο κοινοτικής επιθεώρησης επί τόπου, προσφέρουν επαρκείς εγγυήσεις υγιεινής και ότι μπορούν, ως εκ τούτου, να γίνουν δεκτές σε έναν πρώτο πίνακα, που καταρτίζεται σύμφωνα με το άρθρο 4 παράγραφος 1 της εν λόγω οδηγίας, των εγκαταστάσεων από τις οποίες μπορεί να επιτραπεί η εισαγωγή νωπών κρεάτων·
ότι η περίπτωση των άλλων εγκαταστάσεων που προτείνονται από τη Γιουγκοσλαβία πρέπει ακόμη να επανεξεταστεί με βάση τις συμπληρωματικές πληροφορίες σχετικά με τους κανόνες υγιεινής τους και με τις δυνατότητες ταχείας προσαρμογής τους στην κοινοτική ρύθμιση·
ότι εν τώ μεταξύ, για μη διακοπούν απότομα τα ρεύματα των συναλλαγών που υπάρχουν, οι εγκαταστάσεις αυτές μπορούν να γίνουν δεκτές προσωρινά και να έχουν τη δυνατότητα να συνεχίσουν τις εξαγωγές τους νωπών κρεάτων στα Κράτη μέλη που είναι διατεθειμένα να τα δεχτούν·
ότι συντρέχει λόγος, κατά συνέπεια, να επανεξεταστεί η παρούσα απόφαση και στην ανάγκη να τροποποιηθεί, σε συνάρτηση με τις πρωτοβουλίες που έχουν ληφθεί για το σκοπό αυτό και τις βελτιώσεις που έχουν πραγματοποιηθεί·
ότι πρέπει να υπενθυμιστεί ότι οι εισαγωγές νωπών κρεάτων υπόκεινται, επίσης, σε άλλες κοινοτικές κτηνιατρικές ρυθμίσεις, ιδίως στον τομέα του υγειονομικού ελέγχου, στις οποίες περιλαμβάνονται οι ειδικές διατάξεις που αφορούν τη Δανία, την Ιρλανδία και το Ηνωμένο Βασίλειο·
ότι οι όροι εισαγωγής νωπών κρεάτων που προέρχονται από εγκαταστάσεις που περιλαμβάνονται στο συνημμένο στην παρούσα απόφαση πίνακα εξακολουθούν να υπόκεινται στις διατάξεις που θεσπίστηκαν αλλού, καθώς και στην τήρηση των γενικών διατάξεων της συνθήκης· ότι, ιδιαίτερα, η εισαγωγή με προέλευση από τρίτες χώρες και η επανεξαγωγή προς άλλα Κράτη μέλη ορισμένων κατηγοριών κρεάτων, όπως τα κρέατα που ζυγίζουν λιγότερο από 3 χιλιόγραμμα ή τα κρέατα που περιέχουν υπολείμματα ορισμένων ουσιών που πρέπει ακόμη να αποτελούν αντικείμενο εναρμονισμένης κοινοτικής νομοθεσίας, εξακολουθούν να υπόκεινται στην υγειονομική νομοθεσία του Κράτους μέλους εισαγωγής·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι εγκαταστάσεις της Γιουγκοσλαβίας που περιλαμβάνονται στο παράρτημα εγκρίνονται για την εισαγωγή στην Κοινότητα νωπών κρεάτων σύμφωνα με το εν λόγω παράρτημα.
2. Οι εισαγωγές που προέρχονται από τις εγκαταστάσεις που αναφέρονται στην παράγραφο 1 εξακολουθούν να υπόκεινται στις κοινοτικές διατάξεις που θεσπίστηκαν αλλού στον κτηνιατρικό τομέα καί, ιδιαίτερα, στο θέμα του υγειονομικού ελέγχου.
Άρθρο 2
1. Τα Κράτη μέλη απαγορεύουν την εισαγωγή νωπών κρεάτων που προέρχονται από εγκαταστάσεις οι οποίες δεν περιλαμβάνονται στο παράρτημα.
2. Η απαγόρευση που προβλέπεται στην παράγραφο 1 εφαρμόζεται, εντούτοις, μόνον από την 1η Αυγούστου 1983 για τις εγκαταστάσεις που δεν περιλαμβάνονται
στο παράρτημα, αλλά αναγνωρίζονται και προτείνονται επίσημα από τις γιουγκοσλαβικές αρχές την 1η Ιουνίου 1982, κατ' εφαρμογή του άρθρου 4 παράγραφος 3 της οδηγίας 72/462/ΕΟΚ, εκτός αν έχει ληφθεί γι' αυτές αντίθετη απόφαση, σύμφωνα με το άρθρο 4 παράγραφος 1 της οδηγίας που αναφέρθηκε προηγουμένως, πριν από την 1η Αυγούστου 1983. Ο πίνακας των εγκαταστάσεων αυτών γνωστοποιείται από την Επιτροπή στα Κράτη μέλη.
Άρθρο 3
Η παρούσα απόφαση εφαρμόζεται από την 1η Ιανουαρίου 1983.
Άρθρο 4
Η παρούσα απόφαση επανεξετάζεται καί, ενδεχομένως, τροποποιείται πριν από την 1η Μαΐου 1983.
Άρθρο 5
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 17 Νοεμβρίου 1982.

Labels: 3
17
18
6